recursal/SuperWikiNEXT-32B huggingface dataset:
**พิพิธภัณฑสถานแห่งรัฐประวัติศาสตร์เตมือร์** (อุซเบก: *Temuriylar tarixi davlat muzeyi*) เป็นพิพิธภัณฑ์ในกรุงทาชเคนต์ เมืองหลวงของประเทศอุซเบกิสถาน เปิดให้บริการในปี 1996 โดยมีเนื้อหาของพิพิธภัณฑ์อุทิศแก่เรื่องราวของอะมีรเตมือร์ ขุนศึกในประวัติศาสตร์

ในปี 1991 อุซเบกิสถานได้รับเอกราช และเกิดกระแสในการรื้อฟื้นมรดกทางวัฒนธรรมและประวัติศาสตร์ของชาติ รวมถึงบุคคลสำคัญในประวัติศาสตร์อย่างอะมีรเตมือร์ ขุนศึกและนักปฏิวัติผู้รวมอำนาจจักรวรรดิ ในสมัยของเขาถือเป็นยุคทองของจักรวรรดิเตมือร์

อดีตประธานาธิบดีอิสลอม แกรีมัฟ สนับสนุนการเฉลิมฉลองเตมือร์โดยการเชื่อมโยงความสำเร็จของขุนศึกเตมือร์เข้ากับรูปแบบการปกครองของเขาเอง รวมถึงประกาศให้ปี 1996 เป็นปีแห่งอะมีรเตมือร์ และจัดงานเฉลิมฉลองครบรอบ 660 ปีของเตมือร์อย่างยิ่งใหญ่ทั่วประเทศ ซึ่งนำไปสู่การก่อสร้างพิพิธภัณฑ์ซึ่งเกี่ยวกับเตมือร์และจักรวรรดิเตมือร์ขึ้นในย่านใจกลางเมืองหลวงทาชเคนต์

อ้างอิง
-------

1. ↑  Jonathan Bloom; Sheila Blair (14 May 2009). *Grove Encyclopedia of Islamic Art & Architecture: Three-Volume Set*. OUP USA. ISBN 978-0-19-530991-1.
2. 1 2  Antoinette Burton (4 January 2006). *Archive Stories: Facts, Fictions, and the Writing of History*. Duke University Press. p. 62. ISBN 0-8223-8704-2.
3. ↑  Sally N. Cummings (13 September 2013). *Symbolism and Power in Central Asia: Politics of the Spectacular*. Routledge. p. 186. ISBN 978-1-317-98700-0.
4. ↑  Resolution 99 of the Cabinet of Ministers of the Republic of Uzbekistan, March 14, 1996

วิกิมีเดียคอมมอนส์มีสื่อที่เกี่ยวข้องกับ **พิพิธภัณฑสถานแห่งรัฐประวัติศาสตร์เตมือร์**
**นิกายการ์จู** หรือ คากิว(ทิเบต: བཀའ་བརྒྱུད་པ་, ไวลี: *bka'-brgyud pa*, พินอินทิเบต: *Ga gyü ba*) เป็นนิกายสำคัญนิกายหนึ่งของพุทธศาสนาในทิเบต ซึ่งการ์จูเป็นการรวมกันของคําสองคือ การ์ หมายถึงอรรถาธิบาย(อุปเทศ)ข้อบัญญัติวจนะ และ จู หมายถึงสายการปฏิบัติที่สืบทอดจากคุรุสู่ศิษย์ไม่ขาดช่วง มีที่มาจากอาจารย์มาร์ปา โชคี โลโด และ อาจารย์ ทุงโป ญาลจอร์ ซึ่งเดินทางไปศึกษาพุทธศาสนานิกายตันตระในอินเดียและเนปาล ศิษย์ที่สืบทอดความรู้และนำมาเผยแพร่ในทิเบตคือมิลาเรปะ คำสอนของนิกายนี้มีทั้งสายสมาธิและสายการฝึกฝนทางปรัชญา

นิกายย่อย
---------

นิกายการ์จูแบ่งย่อยได้อีกเป็น 4 นิกายคือ

1. การ์จูริเริ่มโดย ซางยูดรักปา ซอนดู ดักปา
2. บารอมการ์จูริเริ่มโดย บารอมทรมาวังจุก ผู้สร้างวัดบารอม
3. ฟักดูการ์จู ริเริ่มโดย พักโม่ ดรูปพ โตเจ กยัลโป นิกายนี้แตกย่อยได้อีกเป็น 8 นิกายแต่เหลือในปัจจุบันเพียง 3 นิกายคือ นิกายดรุกปา นิกายดริกุง กากยวีและซังปากากยวี ส่วนนิกายที่เหลือถูกลืนเข้ากับนิกายอื่น
4. กรรมาการ์จู ริเริ่มโดย ดุสุม เค็มปา นิกายนี้มีการสืบทอดตำแหน่งผู้นำโดยการกลับชาติมาเกิด

คำสอน
-----

นิกายการ์จูมีหลักปฏิบัติเฉพาะนิกายคือ โยคะทั้ง 6 ของนาโรปา จักรสัมภวะ มหากาล มหามุทรา ความแตกต่างของแต่ละนิกายย่อยอยู่ที่วิธีการสอนของอาจารย์ การศึกษาของพระสงฆ์ในนิกายนี้ เน้นเรื่องปัญญาบารมี มาธยมิก การรับรู้ที่ถูกต้อง พระวินัย และปรากฏการณ์วิทยา

อ้างอิง
-------


* ฉัตรสุมาลย์ กบิลสิงห์ ษัฏเสน. *พระพุทธศาสนาแบบทิเบต*. [ม.ป.ท.] : ศูนย์ไทยธิเบต, 2538.
อาร์ชดัชเชสมารี แคโรไลน์แห่งออสเตรีย
**อาร์ชดัชเชสมารี แคโรไลน์แห่งออสเตรีย** (อังกฤษ: Archduchess Marie Caroline of Austria, เยอรมัน: *Erzherzogin Marie Karoline von Österreich*) (พระนามเต็ม: มารี แคโรไลน์ เฟอร์ดินานด์ เธเรเซีย โจเซฟิน เดเมเทรีย, Marie Caroline Ferdinande Theresia Josephine Demetria von Habsburg-Lorraine (von Wettin)) ทรงเป็นอาร์ชดัชเชสแห่งออสเตรีย และทรงเป็นเจ้าฟ้าหญิงมกุฎราชกุมารีแห่งราชอาณาจักรแซ็กโซนี หลังจากการอภิเษกสมรส

พระราชประวัติ
-------------

อาร์ชดัชเชสมารี แคโรไลน์ ประสูติเมื่อวันที่ 8 เมษายน พ.ศ. 2344 เป็นพระราชธิดาองค์ที่ 6 และพระราชบุตรองค์ที่ 8 ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ (พระราชโอรสในสมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์ และเจ้ามาเรีย หลุยซ่าแห่งสเปน) และพระมเหสีองค์ที่ 2 เจ้าหญิงมาเรีย เทเรซ่าแห่งทู ซิชิลีส์ (พระราชธิดาในสมเด็จพระราชาธิบดีเฟอร์ดินานด์ที่ 1 แห่งทู ซิชิลีส์) พระองค์ได้รับพระราชทานพระนามจากพระราชบิดา ซึ่งได้มาจากพระนามของพระเชษฐภัคินีของพระองค์ อาร์ชดัชเชสมารี แคโรไลน์ ซึ่งสิ้นพระชนม์กะทันหัน เมื่อยังทรงเป็นทารก

อภิเษกสมรส
----------

อาร์ชดัชเชสมารี แคโรไลน์ทรงอภิเษกสมรสกับเจ้าฟ้าชายฟรีดริช ออกัสตัส มกุฎราชกุมารแห่งแซ็กโซนี พระโอรสในเจ้าชายแม็กซีมีเลียนแห่งแซ็กโซนี และเจ้าหญิงแคโรไลน์แห่งปาร์มา ทั้ง 2 พระองค์ทรงอภิเษกสมรสเมื่อวันที่ 26 กันยายน พ.ศ. 2362 ณ เมืองเดรสเดน ราชอาณาจักรแซ็กโซนี โดยหลังจากอภิเษกสมรสแล้ว พระองค์ก็ทรงได้รับการสถาปนาเป็น มกุฎราชกุมารแห่งแซ็กโซนี (Marie Caroline, The Crown Princess of Saxony, de: Kronprinzessin von Sachsen) ทั้ง 2 พระองค์ทรงไม่พระโอรสหรือพระธิดาเลย

สิ้นพระชนม์
-----------

เจ้าฟ้าหญิงมารี แคโรไลน์ทรงสิ้นพระชนม์เมื่อวันที่ 22 พฤษภาคม พ.ศ. 2375 สิริพระชันษาได้เพียง 31 ชันษา พระศพของพระองค์ถูกฝังที่วิหารเดรสเดน โดยมกุฎราชกุมารพระสวามีทรงจัดการเรื่องพระราชพิธีพระศพเองทั้งหมด โดย 1 ปีต่อมา พระองค์ก็ทรงอภิเษกสมรสอีกครั้งกับ เจ้าหญิงมาเรีย แอนนาแห่งบาวาเรีย

ราชตระกูล
---------

**พระราชตระกูลในสามรุ่นของอาร์ชดัชเชสมาเรีย คลีเมนติน่าแห่งออสเตรีย**|
|  |
| **อาร์ชดัชเชสมาเรีย คลีเมนติน่าแห่งออสเตรีย** | **พระชนก:**สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์(สมเด็จพระจักรพรรดิฟรานซ์ที่ 1 แห่งออสเตรีย) | **พระอัยกาฝ่ายพระชนก:**สมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์ | **พระปัยกาฝ่ายพระชนก:**สมเด็จพระจักรพรรดิฟรานซ์ที่ 1 แห่งโรมันอันศักดิ์สิทธิ์ |
| **พระปัยยิกาฝ่ายพระชนก:**จักรพรรดินีมาเรีย เทเรซา |
| **พระอัยยิกาฝ่ายพระชนก:**เจ้าหญิงมาเรีย หลุยซ่าแห่งสเปน | **พระปัยกาฝ่ายพระชนก:**สมเด็จพระราชาธิบดีคาร์ลอสที่ 3 แห่งสเปน |
| **พระปัยยิกาฝ่ายพระชนก:**เจ้าหญิงมาเรีย อมาเลียแห่งแซ็กโซนี |
| **พระชนนี:**เจ้าหญิงมาเรีย เทเรซ่าแห่งทู ซิชิลีส์ | **พระอัยกาฝ่ายพระชนนี:**สมเด็จพระราชาธิบดีเฟอร์ดินานด์ที่ 1 แห่งทู ซิชิลีส์ | **พระปัยกาฝ่ายพระชนนี:**สมเด็จพระราชาธิบดีคาร์ลอสที่ 3 แห่งสเปน |
| **พระปัยยิกาฝ่ายพระชนนี:**เจ้าหญิงมาเรีย อมาเลียแห่งแซ็กโซนี |
| **พระอัยยิกาฝ่ายพระชนนี:**อาร์ชดัชเชสมารี แคโรไลน์แห่งออสเตรีย | **พระปัยกาฝ่ายพระชนนี:**สมเด็จพระจักรพรรดิฟรานซ์ที่ 1 แห่งโรมันอันศักดิ์สิทธิ์ |
| **พระปัยยิกาฝ่ายพระชนนี:**จักรพรรดินีมาเรีย เทเรซา |

อ้างอิง
-------

* *Généalogie des rois et des princes* de Jean-Charles Volkmann Edit. Jean-Paul Gisserot (1998)
**เจ้าหญิงลูอีเซอแห่งปรัสเซีย** (อังกฤษ: Her Royal Highness Princess Louise of Prussia) ประสูติเมื่อวันที่ 3 ธันวาคม พ.ศ. 2381 เป็นพระราชธิดาพระองค์เล็กและพระองค์เดียวในจักรพรรดิวิลเฮ็ล์มที่ 1 แห่งเยอรมนี และเอากุสตาแห่งซัคเซิน-ไวมาร์-ไอเซนัค เป็นพระราชขนิษฐาเพียงพระองค์เดียวในจักรพรรดิฟรีดริชที่ 3 แห่งเยอรมนี เป็นพระราชปิตุจฉา (อาหญิง) ใน จักรพรรดิวิลเฮ็ล์มที่ 2 แห่งเยอรมนี พระองค์ทรงมีชื่อเล่นว่า **วีวี** ช่วงที่พระองค์มีพระชันษา 15–20 ปี สถานะของครอบครัวพระองค์เป็นไปด้วยความสุข แต่บางครั้งก็อาจจะมีความเครียดบ้าง เจ้าหญิงลูอีเซอจึงกลายเป็นความสุขเล็ก ๆ ของครอบครัว เนื่องด้วยพระองค์เป็นคนชอบเฮอา ร่าเริง

การหมั้นหมายและเสกสมรส
----------------------

เจ้าหญิงลูอีเซอแห่งปรัสเซียทรงหมั้นหมายกับเฟรเดอริกที่ 1 แกรนด์ดยุกแห่งบาเดิน เมื่อ พ.ศ. 2397 ก่อนจะเสกสมรสกันในวันที่ 20 กันยายน พ.ศ. 2399 รับพระราชทานพระอิสริยยศ **แกรนด์ดัชเชสแห่งบาเดิน พระชายา** ผ่านมาไม่นานหลังจากเสกสมรส เจ้าหญิงลูอีเซอทรงครรภ์พระธิดาพระองค์ใหญ๋ พระองค์ได้ทรงพระอักษรถึงพระราชบิดา พระราชมารดา และพระเชษฐาว่า "มีความสุขดี" โดยพระกรณียากิจในฐานะแกรนด์ดัชเชสแห่งบสเดินนั้น พระองค์ทรงรับองค์กรการกุศลไว้ในพระอุปถัมภ์ พระราชทานทรัพย์สินส่วนพระองค์ในการสร้างโรงพยาบาล สนับสนุนเรื่องสิทธิสตรี จนมีคำกล่าวที่ว่า

> สตรีเหล็กแห่งยุคนี้คงหนีไม่พ้นเจ้าฟ้าลูอีเซอ ราชธิดาของกษัตริย์วิลเฮ็ล์ม และราชินีเอากุสตา
> 
> — อ็อทโท ฟ็อน บิสมาร์ค  
> รัฐบุรุษและนักการทูตแห่งราชอาณาจักรปรัสเซียและจักรวรรดิเยอรมัน

พระองค์และพระสวามีมีพระบุตรดังนี้

1. เฟรเดอริกที่ 2 แกรนด์ดยุกแห่งบาเดิน
2. วิกตอเรียแห่งบาเดิน สมเด็จพระราชินีแห่งสวีเดน
3. เจ้าชายลูทวิช

อ้างอิง
-------

 วิกิมีเดียคอมมอนส์มีสื่อเกี่ยวกับ เจ้าหญิงลูอีเซอแห่งปรัสเซีย





1. ↑   Van der Kiste, John (July 2001). "Louise, Grand Duchess of Baden: 'A model sovereign princess'". Royalty Digest. Retrieved 30 November 2010.
2. ↑   Roberts, Dorothea (1888). Two royal lives: gleanings from Berlin and from the lives of their Imperial Highnesses The Crown Prince and Princess of Germany. London: T. Fisher Unwin. p. 47.
3. ↑   Alice of Hesse, Grand Duchess (2005). John Murray, ed. Alice, Grand Duchess of Hesse, Princess of Great Britain and Ireland. London: Elibron Classics.
4. ↑   Addison, Henry Robert (1897). Who's who. London: Adam & Charles Black. p. 96.
5. ↑   Nightingale, Florence (2001). Lynn McDonald, ed. The collected works of Florence Nightingale, Volume 1. Toronto: Wilfrid Laurier University Press. p. 185.
**‘โคลอสเซียมโชว์พัทยา‘** โรงละครรูปทรงโค้งบนเนื้อที่กว่า 17 ไร่ ถูกถ่ายทอดมาจากสถาปัตยกรรมแห่งความมหัศจรรย์ของโลกยุคใหม่ ‘โคลอสเซียม‘ แห่งกรุงโรมผสมผสานกับการตกแต่งอย่างความหรูหราคลาสสิคที่กำลังจะเป็น Landmark ที่สำคัญอีกแห่งของเมืองพัทยา"โคลอสเซียมโชว์พัทยา"คาบาเร่ต์โชว์ที่จะทำให้ดวงตาของคุณพร่าพรายด้วยความงดงาม อลังการ ด้วยศิลปะแห่งการแสดงที่เป็นอัตลักษณ์โดดเด่น พบกับกองทัพนักแสดงมืออาชีพ เสื้อผ้าเครื่องประดับสุดอลังการ เทคนิคฉาก แสง เสียง อันล้ำสมัย ความสวยงามที่คุณไม่อยากพลาดแม้แต่กระพริบตา

โชว์
----

ด้วยรูปแบบการแสดงคาบาเรต์ที่เป็นอัตลักษณ์ของโคลอสเซียมโชว์พัทยาไม่ซ้ำใคร โดดเด่นด้วยความคิดสร้างสรรค์และหลากหลายโชว์รูปแบบต่างๆถึง 14 ชุดการแสดง ทันสมัยด้วยรูปแบบคาบาเร่ต์ผสมผสานกับ Dance Theaterนักแสดงมืออาชีพที่เต็มเปี่ยมไปด้วยฝีมือและพลังแห่งการแสดง เราพร้อมที่จะเนรมิตช่วงเวลา 75 นาที แห่งความสุขให้ท่านได้เพลิดเพลินกับมนต์เสน่ห์แห่งคาบาเรต์โชว์ที่คุณไม่ควรพลาด

ระยะเวลาโชว์
------------

75 นาที

รอบการแสดง
----------

รอบปกติมี 3 รอบ คือ เวลา 17.30 น. / 19.00 น. / 20.30 น. เปิดการแสดงทุกวัน

ประเภทที่นั่ง
-------------

มี 3 ประเภท คือ ที่นั่ง โกล์ด ( Gold ), วีไอพี ( VIP ) และที่นั่ง ดีลักซ์ ( Deluxe )

สิ่งอำนวยความสะดวก
------------------

- เคาน์เตอร์บริการเครื่องดื่ม  

- ห้องพักรับรองสำหรับทัวร์ไกด์  

- สิ่งอำนวยความสะดวกสำหรับผู้พิการและทุพพลภาพ  

- ลิฟท์ และบันไดเลื่อน  

- ลานจอดรถที่รองรับได้มากกว่า 450 คัน

การสำรองที่นั่ง
---------------

สอบถามรายละเอียดได้ที่ แผนกรับต้อนรับส่วนหน้า  

โทรศัพท์ 0 3842 5939  

แฟ็กซ์ 0 3842 5939  

เว็บไซต์ColosseumShowPattaya.com

การเดินทาง
----------

จากกรุงเทพฯ มาได้หลายเส้นทาง ได้แก่ เส้นทางมอเตอร์เวย์ เส้นทางบูรพาวิถี และเส้นถนนสุขุมวิท ผ่านจังหวัดชลบุรี เมื่อมาถึงพัทยาใต้ ถ.สุขุมวิท เตรียมเลี้ยวเข้าซอยเทพประสิทธิ์ จาก Outlet Mall เพียง 5 นาที

ดูเพิ่ม
-------

* โรงละครวังไอยรา ภูเก็ตแฟนตาซี
* คานโชว์ พัทยา
* สยามนิรมิต
* อัลคาซ่าร์คาบาเร่ต์โชว์

Colosseumshow (พูดคุย) 11:45, 24 พฤษภาคม 2556 (ICT)
บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**คัสทอมเฟิร์มแวร์** (อังกฤษ: custom firmware, aftermarket firmware) เป็นเฟิร์มแวร์ใหม่หรือปรับปรุง อันไม่เป็นทางการ ซึ่งบุคคลที่ 3 ผู้ไม่ใช่บริษัทผู้ผลิตอุปกรณ์เป็นคนทำ อุปกรณ์ที่อาจติดตั้งคัสทอมเฟิร์มแวร์รวมทั้งเครื่องเล่นวิดีโอเกม สมาร์ทโฟน และอุปกรณ์ฝังตัวต่างๆ เพื่อให้ได้ลูกเล่นใหม่หรือเปิดลูกเล่นที่ดั้งเดิมปิดไม่ให้ใช้

ในชุมชนเครื่องเล่นวิดีโอเกม คำนี้มักเขียนเป็นภาษาอังกฤษว่า **custom firmware** หรือ **CFW** โดยหมายถึงซอฟต์แวร์ระบบที่ได้เปลี่ยนไปจากเดิม (ซอฟต์แวร์ระบบดั้งเดิมจะเรียกว่า **official firmware** หรือ **OFW**) 
เครื่องเล่นที่อาจติดตั้งซอฟต์แวร์เช่นนี้รวมทั้งเพลย์สเตชัน พอร์เทเบิล, เพลย์สเตชัน 3, เพลย์สเตชัน วิตา, เพลย์สเตชัน ทีวี, เพลย์สเตชัน 4, นินเท็นโด 3ดีเอส และนินเท็นโด สวิตช์

การติดตั้งคัสทอมเฟิร์มแวร์ในอุปกรณ์บางอย่างจะต้องปลดล็อกบูตโหลดเดอร์

เครื่องเล่นวิดีโอเกม
--------------------

แอนดรอยด์
---------

สำหรับอุปกรณ์ระบบปฏิบัติการแอนดรอยด์ การติดตั้งคัสทอมเฟิร์มแวร์ หรือที่มักจะเรียกว่าการติดตั้งคัสทอมรอม เป็นการเขียนทับ/เปลี่ยนซิสเท็มพาร์ทิชัน (system partition) ที่มีระบบปฏิบัติการ โดยซิสเท็มพาร์ทิชันปกติจะเมานท์ (mount) เพื่อให้อ่านเพียงเท่านั้น
การเขียนทับด้วยแอนดรอยด์รุ่นปรับปรุงเช่นนี้ ปกติจะเรียกว่า แฟลชคัสทอมรอม
ซึ่งปกติจะต้องปลดล็อกบูตโหลดเดอร์ (bootloader) โดยในอดีตเป็นปฏิบัติการที่ผู้ผลิตอุปกรณ์ไม่สนับสนุน ผู้ทำจึงต้องมีความชำนาญบ้างในการเจาะช่องโหว่ของระบบเพื่อจะติดตั้ง
แต่เริ่มตั้งแต่ปี 2015
ผู้ผลิตหลายบริษัทรวมทั้งโมโตโรลา
วันพลัส
กูเกิล
เสียวหมี่ และโซนี่
ได้ให้วิธีปลดล็อกบูตโหลดเดอร์ (ยกเว้นอุปกรณ์รุ่นที่บริษัทโทรศัพท์ได้ล็อกไว้)
จึงไม่ต้องใช้ช่องโหว่ของระบบในการทำ 
คัสทอมรอมที่ติดตั้งจะมีลูกเล่นต่างๆ กันโดยอาจใช้แบตน้อยกว่า หรือมีประโยชน์อื่นๆ สำหรับผู้ใช้ 
อนึ่ง อุปกรณ์ที่ไม่ได้รับอัปเดตจากผู้ผลิตอีกต่อไป ก็ยังสามารถได้อัปเดตจากคัสทอมรอม 
แต่ผลเสียที่อาจมีอย่างหนึ่งก็คือ คัสทอมรอมบางอย่างอาจไม่รองรับลูกเล่นของโทรศัพท์ทุกอย่าง

อุปกรณ์อื่นๆ
------------

อุปกรณ์ต่างๆ เช่น กล้องดิจิทัล, เราเตอร์ไร้สาย และสมาร์ททีวีก็อาจใช้คัสทอมเฟิร์มแวร์ได้เช่นกัน

เชิงอรรถและอ้างอิง
------------------

1. ↑  
"Non-A/B System Updates".
2. ↑  
Raja, Haroon Q. (2011-05-19). "Android Partitions Explained: boot, system, recovery, data, cache & misc". Addictivetips.com. เก็บจากแหล่งเดิมเมื่อ 2012-09-22. สืบค้นเมื่อ 2012-09-15.
3. ↑  "Android ROM". *PCMAG Encyclopedia*. สืบค้นเมื่อ 2023-05-26.
4. ↑  "Unlock Bootloader - Supported Devices". *LG Developer*. สืบค้นเมื่อ 2021-01-29. Example: the 2015 G4 is the first LG phone for which the bootloader can be unlocked.
5. ↑  "Unlocking the Bootloader | MOTOROLA Android Phones | Motorola Mobility LLC".
6. ↑  "After-sales - Will rooting or unlocking the bootloader void my warranty? - OnePlus". คลังข้อมูลเก่าเก็บจากแหล่งเดิมเมื่อ 2016-12-31.
7. ↑  "Factory Images for Nexus and Pixel Devices | Google APIs for Android". *Google Developers* (ภาษาอังกฤษ). สืบค้นเมื่อ 2018-09-18.
8. ↑  "Unlock Bootloader - Open Devices - Sony Developer World".
9. ↑  How hackers are outsmarting smart TVs and why it matters to you
**แมงกะพรุนไฟหมวกโปรตุเกส** หรือ **แมงกะพรุนไฟเรือรบโปรตุเกส** (อังกฤษ: Portuguese man-of-war, Portuguese Man o' War, Blue bubble, Floating terror) เป็นไซโฟโนฟอร์ชนิดหนึ่ง  อยู่ในไฟลัมไนดาเรีย ในชั้นไฮโดรซัว มีชื่อวิทยาศาสตร์ว่า *Physalia physalis* แม้จะถูกเรียกว่าเป็นแมงกะพรุน แต่เป็นสัตว์คนละชั้นกับแมงกะพรุนแท้ทั่วไป

รูปร่างลักษณะและอันตราย
-----------------------

ที่ได้ชื่อว่าหมวกโปรตุเกสหรือเรือรบโปรตุเกส เนื่องจากรูปร่างคล้ายหมวกของทหารเรือชาวโปรตุเกสในยุคศตวรรษที่ 18 หรือเรือรบของโปรตุเกสในยุคล่าอาณานิคมที่เรียกว่า "Man-of-war"

มีรูปร่างสีฟ้าหรือสีม่วง มีหนวดยาว จัดอยู่ในวงศ์ Physaliidae และสกุล *Physalia* ซึ่งมีอยู่ด้วยกัน 2 ชนิดเท่านั้น โดยปกติจะไม่พบในน่านน้ำไทย โดยจะพบในทะเลเปิดของมหาสมุทรแอตแลนติกเหนือ, ทะเลเมดิเตอเรเนียน, มหาสมุทรแปซิฟิก และมหาสมุทรอินเดีย แต่จะอาจจะถูกกระแสน้ำพัดมาเกยตื้นหรือเข้าสู่น่านน้ำไทยได้ในบางฤดูกาล หนวดที่มีเข็มพิษอาจยาวได้ถึง 30 เมตร และมีปากมากกว่าหนึ่งปาก เป็นสัตว์ที่อยู่เป็นฝูง และเป็นสัตว์ที่เกิดมาจากเอมบริโอของสัตว์ที่แตกต่างกันหลายชนิดมารวมกัน ซึ่งแต่ละตัวจะมีลักษณะเด่นและมีคุณสมบัติที่แตกต่างกันออกไป และมีพฤติกรรมอาศัยอยู่รวมกันเป็นฝูง อาจมากกว่า 1,000 ตัวขึ้นไป

จัดเป็นแมงกะพรุนชนิดที่มีพิษร้ายแรงที่สุดในโลก เทียบเท่าแมงกะพรุนกล่องหรือแมงกะพรุนอิรุคันจิ และเป็นสัตว์ชนิดหนึ่งที่มีพิษร้ายแรงที่สุดในโลกด้วย ซึ่งพิษนั้นจะทำลายระบบประสาท ผิวหนัง หัวใจ เมื่อถูกต่อยจะมีอาการปวดแสบปวดร้อนอย่างมาก ส่วนใหญ่ผู้ที่โดนพิษจะช็อค และหัวใจล้มเหลวก่อนที่จะกลับเข้าถึงฝั่ง วิธีปฐมพยาบาลเบื้องต้นได้แก่ล้างแผลด้วยน้ำทะเล ใช้วัสดุแข็งเขี่ยหนวดออก ห้ามถูหรือนวดบาดแผล จากนั้นรีบนำส่งโรงพยาบาล

และแม้จะมีพิษร้ายแรง แต่แมงกะพรุนไฟหมวกโปรตุเกสก็ยังตกเป็นอาหารของทากทะเลหรือทากเปลือยบางชนิด โดยที่เข็มพิษของแมงกะพรุนไม่สามารถทำอันตรายทากทะเลได้

คลังภาพ
-------

* เกยตื้นเกยตื้น
* ที่เกาะซันซาบาดอร์ ในหมู่เกาะบาฮามาสที่เกาะซันซาบาดอร์ ในหมู่เกาะบาฮามาส
* ภาพขยายของเข็มพิษในหนวดภาพขยายของเข็มพิษในหนวด
* ลักษณะของเมดูซ่า หรือส่วนหัวลักษณะของเมดูซ่า หรือส่วนหัว
* ป้ายเตือนริมหาดให้ระวังป้ายเตือนริมหาดให้ระวัง

ดูเพิ่ม
-------

* แมงกะพรุนบลูบ็อทเทิล

อ้างอิง
-------

1. ↑  "*Physalia physalis* (Linnaeus, 1758)". WoRMS. สืบค้นเมื่อ July 19, 2016.
2. ↑  เก็บถาวร 2010-01-18 ที่ เวย์แบ็กแมชชีน Portuguese Man-of-War จาก National Geographic
3. ↑  เก็บถาวร 2011-11-26 ที่ เวย์แบ็กแมชชีน แมงกะพรุน จากอ.ส.ท.
4. ↑   Greene, Thomas F. *Marine Science Textbook*.
5. ↑  แมงกะพรุนพิษเกยตื้นหาดภูเก็ต จากช่อง 7
6. 1 2  "ท่องโลกกว้าง: สัตว์ทะเลสุดแปลก". ไทยพีบีเอส. 18 June 2014. คลังข้อมูลเก่าเก็บจากแหล่งเดิมเมื่อ 2014-07-05. สืบค้นเมื่อ 18 June 2014.
7. ↑  *วิธีปฐมพยาบาลเมื่อโดน "แมงกะพรุนไฟเรือรบโปรตุเกส" พิษรุนแรงที่สุดในโลก*. *Sanook*. July 6, 2017. สืบค้นเมื่อ May 23, 2018.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **แมงกะพรุนไฟหมวกโปรตุเกส**

 ข้อมูลที่เกี่ยวข้องกับ Physalia physalis ที่วิกิสปีชีส์
สำหรับความหมายอื่น ดูที่ เขาชนไก่ (แก้ความกำกวม)
เขาชนไก่ ตำบลลาดหญ้า อำเภอเมืองกาญจนบุรี จังหวัดกาญจนบุรี
**เขาชนไก่** เป็นเขาในหมู่ที่ 6 บ้านท่าหว้า ตำบลลาดหญ้า อำเภอเมืองกาญจนบุรี จังหวัดกาญจนบุรี มีความสูง 265 เมตร เป็นเขาโดด มองเห็นชัดอยู่ทางด้านเหนือของเมืองกาญจนบุรี บริเวณนั้นเป็นที่ตั้งของค่ายฝึกเขาชนไก่ของกรมรักษาดินแดน

ชื่อ
----

ชื่อ "เขาชนไก่" เชื่อว่าเป็นบ้านเดิมของขุนไกร พ่อของขุนแผน เป็นสถานที่ที่นางทองประศรี แม่ของขุนแผนพาขุนแผนหรือพลายแก้ว เมื่อครั้งยังเด็กมาหลบราชภัย เข้ามาตั้งรกรากอยู่ที่ "ดอนเขาชนไก่" บนยอดเขาชนไก่มีลานกว้าง มีหลักหินแสดงบริเวณอยู่ เชื่อกันว่าเป็นลานชนไก่ของขุนแผน หลังเข้ารับราชการขุนแผนได้รับการเลื่อนตำแหน่งขึ้นเป็นเจ้าเมืองกาญจนบุรีหรือพระสุรินทฦๅชัย ชาวบ้านจึงได้สร้างศาล "เจ้าพ่อเขาชนไก่" ขึ้นมาสักการะ

ประวัติศาสตร์
-------------

ในรัชสมัยพระบาทสมเด็จพระพุทธยอดฟ้าจุฬาโลกมหาราช ระหว่างสงครามเก้าทัพซึ่งเป็นสงครามเต็มรูปแบบครั้งสุดท้ายระหว่างไทยกับพม่า พม่าได้ยกกองกำลังมาทั้งหมด 9 ทัพ ซึ่งหนึ่งในทัพนั้นเดินทางเข้ามาทางทุ่งลาดหญ้า เขาชนไก่นั้นถูกใช้เป็นที่ตั้งและดูการเคลื่อนไหวของพม่า ซึ่งในเวลาว่างนั้นทหารไทยก็เอาไก่มาชนกัน จึงเป็นที่มาของชื่อ *เขาชนไก่* บริเวณยอดเขาประดิษฐานศาลพระบาทสมเด็จพระพุทธยอดฟ้าจุฬาโลกมหาราช

ในการรบที่ลาดหญ้าครั้งนั้น สมเด็จพระบวรราชเจ้ามหาสุรสิงหนาททรงให้ออกญามหาโยธาคุมทหารมอญ 3,000 คน เป็นกองหน้าไปตั้งสกัดข้าศึกที่ด่านกรามช้าง ส่วนทัพใหญ่ตั้งค่ายมั่นที่ทุ่งลาดหญ้าตรงช่องสะเดาใกล้กับเขาชนไก่ และยังทรงให้ตั้งค่ายอีกค่ายหนึ่งที่ปากแพรก (ปัจจุบันอยู่ในบริเวณตัวเมืองกาญจนบุรี) จึงถือได้ว่าบริเวณเขาชนไก่เป็นยุทธศาสตร์การรบที่สำคัญแห่งหนึ่งในประวัติศาสตร์ไทย

แหล่งโบราณคดีเขาชนไก่
---------------------

บริเวณแหล่งโบราณคดีพบหลักฐานทางโบราณคดีตั้งแต่สมัยก่อนประวัติศาสตร์ คือสมัยหินเก่าและหินกลางหรือวัฒนธรรมฮหว่าบิ่ญ และหลักฐานทางโบราณคดีสมัยประวัติศาสตร์ตั้งแต่สมัยอยุธยาถึงรัตนโกสินทร์ตอนต้น โดยเฉพาะในครั้งสงคราม 9 ทัพ พ.ศ. 2328 จึงพบโบราณวัตถุหลายประเภทกระจายอยู่โดยทั่วไปและยังพบเจดีย์โบราณทรงระฆังคว่ำฐานเหลี่ยมแบบกรุงศรีอยุธยาตอนปลายอยู่บนยอดเขาชนไก่

จากการสำรวจพบหลักฐานทางโบราณคดีดังนี้ เครื่องมือหินกะเทาะแบบสับตัด ทำจากหินกรวดแม่น้ำ เครื่องมือหินกะเทาะใช้คม 2 ด้านเป็นแบบเครื่องมือสำหรับขูด เครื่องมือหินกะเทาะแบบขวานสั้น เครื่องมือหินกะเทาะใช้ปลายสำหรับขุด นอกจากนั้นยังพบหลักฐานสมัยประวัติศาสตร์เช่น โซ่คล้องช้างทำด้วยสำริด กล้องยาสูบสมัยอยุธยา ลูกปัดแก้ว และแหวนทองหัวพลอย เป็นต้น

อ้างอิง
-------

1. ↑  สำนักงานราชบัณฑิตยสภา. *อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา*. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓)
2. ↑
3. ↑  ค่ายฝึกเขาชนไก่ "เขตทหารยินดีต้อนรับค่ะ"[*ลิงก์เสีย*]
4. ↑  อบต ลาดหญ้า
5. ↑  "ยอดเขาชนไก่ ชมวิวแบบ 180 องศา สักการะสิ่งศักดิ์สิทธิ์ เรียนรู้ประวัติศาสตร์". ข่าวสด.
6. ↑  กรมศิลปากร. "เขาชนไก่" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 29 พฤศจิกายน 2566. เข้าถึงจาก
**โทโยโตมิ ฮิเดโยริ** (ญี่ปุ่น: 豊臣秀頼 29 สิงหาคม 2136-4 มิถุนายน 2158) เป็นบุตรชายคนที่ 2 และผู้สืบทอดอำนาจของ โทโยโตมิ ฮิเดโยชิ ซามุไรผู้รวมญี่ปุ่นได้ทั้งหมดกับ นางโยะโดะ โดะโนะ ภรรยาน้อยคนโปรดเมื่อวัยเด็กบิดาตั้งชื่อให้ว่า **ฮิโรอิมารุ** และเมื่อฮิโรอิมารุถือกำเนิดก็ทำให้บิดากับฮิเด็ตสึงุผู้เป็นหลานชายซึ่งเป็นผู้สืบทอดอำนาจทะเลาะกันและฮิเดโยชิได้ปลดฮิเด็ตสึงุออกจากตำแหน่งพร้อมกับตั้งฮิโรอิมารุเป็นทายาทสืบทอดอำนาจแทน

ก่อนที่ฮิเดโยชิจะสิ้นชีวิตในปี ค.ศ. 1598 ได้จัดพิธีเปลี่ยนชื่อให้ฮิโรอิมารุเป็น **ฮิเดโยริ** แต่ด้วยที่ฮิเดโยริอายุเพียง 5 ปียังไม่สามารถบริหารราชการแผ่นดินได้ด้วยตัวเอง ฮิเดโยชิจึงได้ตั้ง สภาผู้อาวุโสทั้งห้า ขึ้นมาประกอบไปด้วยไดเมียวผู้ทรงอำนาจจำนวน 5 คนทำหน้าที่บริหารราชการแผ่นดินไปพลางก่อนจนกว่าฮิเดโยริจะบรรลุนิติภาวะ

หลานเขยของอิเอยาซุ
------------------

หลังจากตระกูลโทโยโตมิพ่ายแพ้ในยุทธการที่เซกิงาฮาระ และโทกูงาวะ อิเอยาซุได้ขึ้นเป็นโชกุนเขาก็ได้ยกเซ็นฮิเมะหลานสาวให้แต่งงานกับฮิเดโยริ

ครอบครัว
--------

หลังจากแต่งงานกับเซ็นฮิเมะ ฮิเดะโยริไม่มีมีบุตรธิดากับนางแต่มีบุตรธิดากับภรรยาน้อยชื่อ **อิชา โนะ คาตะ** ถึง 2 คนเป็นชาย 1 คนคือ โทโยโตมิ คูนิมัตสึ และหญิงอีก 1 คน

สิ้นชีวิต
---------

ฮิเดโยริสิ้นชีวิตพร้อมกับนางโยโดะเมื่อปี ค.ศ. 1615 ในเหตุการณ์การล้อมโอซากะ ขณะอายุได้เพียง 22 ปีส่วนบุตรชายถูกจับประหารชีวิตและบุตรสาวถูกส่งไปอยู่วัดชี

อ้างอิง
-------
เคน วิลเบอร์**เคน วิลเบอร์** (อังกฤษ: Ken Wilber ชื่อเต็ม Kenneth Earl Wilber Jr.) เกิดเมื่อวันที่ 31 มกราคม พ.ศ. 2492 (ค.ศ. 1949) ที่เมืองโอคลาโฮมาซิตี สหรัฐอเมริกา เป็น นักปรัชญา นักจิตวิทยา และนักทฤษฎีคนสำคัญของโลก เขาพัฒนาทฤษฎีที่มีชื่อว่า ทฤษฎีบูรณาการ โดยวางอยู่บนกระบวนทัศน์แม่บท (meta-paradigm) คือ "ทุกคนถูกต้อง" เขาเขียนหนังสือเล่มแรกตั้งแต่อายุ 23 ปี ชื่อ The Spectrum of Consciousness หนังสือเล่มสำคัญเล่มอื่น ๆ ของเขาได้แก่ Sex, Ecology, Spirituality และ A Brief History of Everything

All Quadrant All Level
----------------------

สี่เสี้ยวของ AQAL ครึ่งบนเป็นพฤติกรรมส่วนบุคคล ครึ่งล่างเป็นพฤติกรรมกลุ่ม
All Quadrant All Level (AQAL) - โดยทั่วไปกระบวนการรับข่าวสารข้อมูลจากสิ่งแวดล้อม (Environmental scanning) ซึ่งเป็นขั้นตอนที่สำคัญในกระบวนการมองอนาคต จะคำนึงถึงห้าด้านด้วยกันคือ Social, Technology, Environment, Economics และ Politics หรือเรียกอีกอย่างว่า STEEP analysis แต่ว่ากระบวนการนี้มักจะถูกกรองโดยพื้นฐานความคิดของคนผู้นั้น หรือเรียกอีกอย่างว่า เรามักจะเห็นในสิ่งที่เราอยากเห็น และได้ยินในสิ่งที่เราอยากได้ยินเท่านั้น

AQAL model ได้ถูกเสนอขึ้นโดย Ken Wilber ด้วยการจัดกลุ่มข่าวสารข้อมูลเป็นสี่เสี้ยว หลักๆคือ : interior-individual (เจตนา) , exterior-individual (พฤติกรรม) , interior-collective (วัฒนธรรม) และ exterior-collective (สังคม). ในที่นี้ STEEP analysis ได้ถูกรวมอยู่ในเรื่องสังคมแล้ว โมเดลนี้ยังสามารถพัฒนาเพิ่มเติมโดยการแบ่งเรื่องทั้งสี่หัวข้อออกเป็นหลายชั้นเช่น "matter to body to mind to soul to spirit". จะเห็นได้ว่าข้อมูลที่เราพิจารณาจะมีขอบเขตที่กว้างกว่าเดิมมาก

วิธีนี้ช่วยขยายกรอบความคิดพื้นฐานของเรารวมไปถึงการมองโลกในมุมมองที่กว้างขึ้นและเปิดโอกาสให้เห็นสัญญาณอ่อนๆจากอนาคต

อ้างอิง
-------

* Lew Howard, Introducing Ken Wilber, May 2005, ISBN 1-4208-2986-6
* Raphael Meriden, Entfaltung des Bewusstseins: Ken Wilbers Vision der Evolution, 2002, ISBN 88-87198-05-5
* Brad Reynolds, Embracing Reality: The Integral Vision of Ken Wilber: A Historical Survey and Chapter-By-Chapter Review of Wilber's Major Works, 2004, ISBN 1-58542-317-3
สัญลักษณ์นิยมเสียงญี่ปุ่น

คาเบดง
***คาเบดง*** (ญี่ปุ่น: 壁ドン; โรมาจิ: *kabedon*; "คาเบะ" มีความหมายว่า "กำแพง" และ "ดง" เป็นคำแทนเสียง "ปัง") เป็นคำที่ใช้หมายถึงการใช้มือตบกับกำแพงอย่างแรงทำให้เกิดเสียง "ดง" ในความหมายหนึ่งคือการตบกำแพงเพื่อประท้วง ซึ่งเกิดขึ้นในที่อยู่อาศัยรวมอย่างคอนโดมิเนียม เมื่อห้องข้าง ๆ ทำเสียงดัง อีกความหมายหนึ่งมักปรากฏในมังงะหรืออนิเมะแนว*โชโจะ* เมื่อตัวละหนึ่งบังคับให้อีกตัวละครหนึ่งไปจนมุมหลังชนกำแพงโดยใช้มือตบเข้ากับกำแพงจนเกิดเสียง "ดง" ความหมายนี้ได้รับความนิยมในฐานะ "การเคลื่อนไหวอย่างชาญฉลาดเพื่อสารภาพรัก"

ต้นกำเนิด
---------

คำว่า*คาเบดง*ปรากฏครั้งแรกในปี พ.ศ. 2551 เมื่อนักพากย์เรียวโกะ ชินตานิกล่าวถึงว่าเป็น "สถานการณ์ที่น่ารัก" คำนี้นิยมใช้ในมังงะแนว*โชโจะ*เรื่อง *มัดหัวใจเจ้าชายเย็นชา* ผลงานโดยอายุ วาตานาเบะ และในเดือนเมษายน พ.ศ. 2557 มังงะได้รับการดัดแปลงเป็นภาพยนตร์คนแสดง หลังจากนั้นคำว่าคาเบดงจึงเป็นที่คุ้นเคยระดับสาธารณะและปรากฏในมังงะแนว*โชโจะ*หลายเรื่อง

การใช้
------

*คาเบดง*มักปรากฏในมังงะหรืออนิเมะแนว*โชโจะ* เมื่อผู้ชายบังคับผู้หญิงเข้าชนกำแพง โดยมือข้างหนึ่งหรือทั้งสองข้างของผู้ชายตบเข้าที่กำแพงด้านข้างของผู้หญิงและทำให้เกิดเสียง "ดง"

ในประเทศญี่ปุ่น ผนังของอาคารอยู่อาศัยจำนวนมากมีความบางและไม่มีฉนวนกันเสียง ด้วยเหตุนี้การกระทำทั่วไปอย่างการปิดประตูหรือเปิดโทรทัศน์ก็ทำให้เพื่อนบ้านได้ยินได้ง่าย เมื่อเสียงดังเกินทน คนญี่ปุ่นมักจะตบกำแพงที่เชื่อมต่อกับห้องข้างเคียงเพื่อประท้วง

คำว่า*คาเบดง*ถูกยืมมาใช้ในภาษาจีน ซึ่งออกเสียงว่า *ปี้ตง* (壁咚, *bìdōng*) ทางละครโทรทัศน์อย่าง *รอรักกลับมา* ในฮ่องกง นักแสดงหวาง จงเหยาทำการ*ปี้ตง*ในโฆษณาน้ำยาบ้วนปากลิสเตอรีน

ดูเพิ่ม
-------

* อภิธานศัพท์อนิเมะและมังงะ

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **คาเบดง**

1. 1 2 3  Ashcraft, Brian (4 July 2014). "Manga Trope Appears in Noodle Commercial, Confuses Some People". *Kotaku*.
2. ↑  "Feeling Exhilaration, Even Through a Mistake: Experiencing the "Kabe-Don" Japanese Girls Love So Much". *Japanese kawaii idol music culture news | Tokyo Girls Update*. November 2014.
3. ↑  "Would kabe-don work outside of Japan?【Video】". March 13, 2015.
4. ↑  Junko (15 December 2015). Kiss Him, Not Me Vol. 2. Kodansha Comics. Translation Notes. ISBN 9781682330340.
5. ↑  Green, Scott. "Kodansha Announces Manga Licenses Including "Princess Jellyfish"". *Crunchyroll*.
6. ↑  "Kento Yamazaki's Best Movies and Dramas". *ReelRundown*.
7. ↑  "Move Over Udon and Gyudon : It's Time For "Kabe-Don" !!". *Wow! Japan*. 30 January 2015. คลังข้อมูลเก่าเก็บจากแหล่งเดิมเมื่อ 6 March 2015. สืบค้นเมื่อ 30 May 2020.
8. ↑  Xing, Shaofei (2015). "Why is "Bidong" So Popular in China Nowadays".
9. ↑  Berman, Margo (July 1, 2016). *The Blueprint for Strategic Advertising: How Critical Thinking Builds Successful Campaigns*. Routledge. ISBN 9781317211624 – โดยทาง Google Books.
เวลายูนิกซ์ปัจจุบัน  
  
  
  
 `1701011947` ( update )  
  
  
  
 `2023-11-26T15:19:07+00:00`
 เวลายูนิกซ์ผ่านไปแล้ว 1000000000 วินาทีในวันที่ 2001-09-09T01:46:40Z มีการเฉลิมฉลองในเมืองโคเปนเฮเกน ประเทศเดนมาร์ก ในงานปาร์ตี้ที่จัดขึ้นโดย กลุ่มผู้ใช้ยูนิกซ์ในเดนมาร์ก เมื่อเวลา 03:46:40 น. ตามเวลาท้องถิ่น
**เวลายูนิกซ์** คือการแสดงวันที่และเวลาที่ใช้กันอย่างแพร่หลายในการคอมพิวเตอร์ โดยวัดเวลาตามจำนวนวินาที ที่ผ่านไปตั้งแต่ 00:00:00 UTC ในวันที่ 1 มกราคม 1970 ยุคยูนิกซ์ โดยไม่มีการปรับเปลี่ยนใดๆ เนื่องจากอธิกวินาที ในการคำนวณสมัยใหม่ บางครั้งค่าต่างๆ จะถูกจัดเก็บไว้โดยมีรายละเอียดที่สูงกว่านั้น เช่น ไมโครวินาที หรือ นาโนวินาที

เวลายูนิกซ์มีต้นกำเนิดมาจากเวลาระบบของระบบปฏิบัติการ Unix มีการใช้กันอย่างแพร่หลายในระบบปฏิบัติการ ระบบไฟล์ ภาษาโปรแกรม และ ฐานข้อมูล

คำนิยาม
-------

ปัจจุบัน เวลายูนิกซ์ถูกกำหนดให้เป็นจำนวนวินาที (โดยไม่นับอธิกวินาที) ที่ผ่านไปตั้งแต่ 00:00:00 น. UTC ในวันพฤหัสบดีที่ 1 มกราคม 1970 ซึ่งเรียกว่า *ยุคยูนิกซ์* โดยทั่วไปเวลายูนิกซ์จะถูกเก็บเป็นจำนวนเต็มที่มีเครื่องหมาย

หมายเหตุ
--------

1. ↑  Unix time is also known as "Epoch time", "POSIX time", "seconds since the Epoch", "Unix timestamp" or "UNIX Epoch time".

อ้างอิง
-------

1. ↑  "The Open Group Base Specifications Issue 7, Rationale: Base Definitions, section A.4 General Concepts". The Open Group. เก็บจากแหล่งเดิมเมื่อ 15 November 2017. สืบค้นเมื่อ 9 September 2019.
2. ↑  "The Open Group Base Specifications Issue 7, section 4.16 Seconds Since the Epoch". The Open Group. เก็บจากแหล่งเดิมเมื่อ 22 December 2017. สืบค้นเมื่อ 22 January 2017.
3. ↑  Matthew, Neil; Stones, Richard (2008). "The Linux Environment". *Beginning Linux Programming*. Indianapolis, Indiana, US: Wiley. p. 148. ISBN 978-0-470-14762-7.
ระวังสับสนกับ อะโกดา

**อาโกร์ดา** (คาซัค: Ақорда/Aqorda; "ทำเนียบสีขาว, สำนักงานใหญ่สีขาว") เป็นสถานที่ปฏิบัติงานอย่างเป็นทางการของประธานาธิบดีคาซัคสถาน ตั้งอยู่ในกรุงอัสตานา สร้างขึ้นในระยะเวลาเพียง 3 ปี และเปิดอย่างเป็นทางการในปี ค.ศ. 2004 ก่อสร้างโดยกลุ่มบริษัทมาเบเทกซ์ ซึ่งก่อตั้งโดยเบฮ์เจต ปัตโซลี ประธานาธิบดีคนที่สามของคอซอวอ

ทำเนียบดังกล่าวเป็นที่ทำงานของประธานาธิบดีไม่ใช่จวน ทำเนียบตั้งอยู่ริมฝั่งแม่น้ำอิชีม บนยอดโดมตกแต่งด้วยสีทองและฟ้า และติดตั้งรูปปั้นสองคำรูปดวงอาทิตย์ 32 แฉก และเหยี่ยวสเตปป์บินอยู่ด้านล่าง

ตัวอาคาร (รวม) สูง 80 เมตรจากพื้นดิน ภายในประกอบด้วยห้องโถงต่าง ๆ ในชั้นหนึ่ง ซึ่งเป็นส่วนต้อนรับสื่อมวลชนและจัดงานสำคัญ สำนักงานตั้งอยู่บนชั้นสอง และชั้นที่สามเป็นห้องโถงสำหรับต้อนรับอาคันตุกะจากนานาชาติ สร้างในลักษณะเลียนแบบเยิร์ต ชั้นบนสุดเป็นหอสมุด โดม และโถงประชุมสำหรับสมาชิกของรัฐบาล

อ้างอิง
-------

1. 1 2 3 4  ""Akorda" Palace of the President in Astana". Astana Hotels.net. 2011. สืบค้นเมื่อ February 23, 2011.
2. 1 2  CNN Traveler Promotion (2008). "Kazakhstan's capital develops into a gem" (PDF). คลังข้อมูลเก่าเก็บจากแหล่งเดิม (PDF)เมื่อ 16 February 2010. สืบค้นเมื่อ 2010-03-26.
3. 1 2  Brummell, Paul (2008). "Bradt Kazakhstan". Bradt Travel. p. 92.

วิกิมีเดียคอมมอนส์มีสื่อที่เกี่ยวข้องกับ **อาโกร์ดา**
**ชาร์ล มาร์ก แอร์เว แปร์สวาล เลอแกลร์** (ฝรั่งเศส: *Charles Marc Hervé Perceval Leclerc*; เกิด 16 ตุลาคม ค.ศ. 1997) เป็นนักแข่งรถชาวโมนาโก ซึ่งกำลังแข่งในฟอร์มูลาวันสังกัดทีมสกูเดรีอาเฟร์รารี เขาคว้าตำแหน่งชนะเลิศรายการซีรีส์จีพี 3 ใน ค.ศ. 2016 และเอฟไอเอฟอร์มูลาทูแชมเปียนชิปใน ค.ศ. 2017

เลอแกลร์เปิดตัวในการแข่งขันฟอร์มูลาวันเมื่อ ค.ศ. 2018 ภายใต้สังกัดทีมเซาเบอร์ ซึ่งเป็นทีมในเครือของเฟร์รารี โดยเขาเป็นส่วนหนึ่งของสถาบันนักแข่งเฟร์รารี ในปีก่อนหน้าทีมเซาเบอร์จบการแข่งขันในลำดับสุดท้าย แต่เมื่อเลอแกลร์เข้าร่วมทีม เขาได้พาทีมเลื่อนขึ้นมาอยู่ในอันดับที่ 8 หลังจบการแข่งขันในการแข่งขันชิงแชมป์คอนสตรักเตอร์ และเป็นอันดับที่สูงกว่านักแข่งของเซาเบอร์อีกสองคน เขาเข้าร่วมกับทีมเฟร์รารีในฤดูกาลถัดไปและกลายเป็นนักแข่งที่อายุน้อยที่สุดเป็นอันดับสองที่ผ่านเข้ารอบโพลโพซิชันในฟอร์มูลาวันในบาห์เรนกรังด์ปรีซ์ 2019 ในฤดูกาล 2019 เลอแกลร์คว้าชัยชนะครั้งแรกในอาชีพของเขาที่เบลเยียม เขาได้รับรางวัลเอฟไอเอโพลโทรฟี ตำแหน่งโมสต์โพลโพซิชันในฤดูกาล 2019 และกลายเป็นนักแข่งอายุน้อยที่สุดที่คว้าตำแหน่งนี้ ก่อนที่จะคว้าแชมป์อีกครั้งใน ค.ศ. 2022 เลอแกลร์ได้รางวัลรองชนะเลิศในการแข่งขันเวิลด์ไดรเวอร์แชมเปียนชิป 2022

ในรายการบาห์เรนกรังด์ปรีซ์ 2023 เลอแกลร์คว้าชัยชนะ 5 รายการและตำแหน่งโพล 18 ครั้งในการแข่งขันฟอร์มูลาวัน เขาทำคะแนนแกรนด์สแลมแรกในอาชีพของเขาที่ออสเตรเลียนกรังด์ปรีซ์ 2022 เลอแกลร์จะอยู่ในทีมเฟร์รารีจนกว่าจะสิ้นสุดฤดูกาล 2024 เป็นอย่างน้อย

อ้างอิง
-------

1. ↑  "TIL that Leclerc's full name is Charles Marc Hervé Percival Leclerc". *streamable.com*. เก็บจากแหล่งเดิมเมื่อ 13 May 2021. สืบค้นเมื่อ 11 November 2020.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ชาร์ล เลอแกลร์**

* เว็บไซต์ทางการ

|  |  |
| --- | --- |
| ฐานข้อมูลการควบคุมรายการหลักฐาน: ศิลปิน แก้ไขสิ่งนี้ที่วิกิสนเทศ | 
* มิวสิกเบรนซ์

 |
นักหมากรุกสากลชาวเอสโตเนีย

**อานาสตาสเซีย ซินิตซินา** (เอสโตเนีย: *Anastassia Sinitsina*; ค.ศ. 2004 – ) เป็นนักหมากรุกสากลชาวเอสโตเนียผู้ครองตำแหน่งวีเมนไฟด์มาสเตอร์ ซึ่งใน ค.ศ. 2021, 2022 และ 2023 เธอได้ชนะการแข่งหมากรุกสากลหญิงชิงแชมป์เอสโตเนีย

ประวัติ
-------

ตั้งแต่กลางคริสต์ทศวรรษ 2010 อานาสตาสเซีย ซินิตซินา เป็นหนึ่งในนักหมากรุกรุ่นเยาว์ชั้นนำในประเทศเอสโตเนีย

ใน ค.ศ. 2014 เธอได้รับรางวัลเหรียญทองแดงในการแข่งหมากรุกสากลยุวชนชิงแชมป์ยุโรปประเภทหญิงรุ่นอายุไม่เกิน 10 ปี นอกจากนี้ ในปีดังกล่าวเธอยังชนะการแข่งหมากรุกสากลยุวชนชิงแชมป์ยุโรปในประเภทหมากรุกแบบแรพิดและแบบบลิตซ์ในกลุ่มอายุไม่เกิน 10 ปีหญิง

ใน ค.ศ. 2016 อานาสตาสเซีย ซินิตซินา ได้รับรางวัลเหรียญทองแดงในการแข่งหมากรุกสากลหญิงชิงแชมป์เอสโตเนีย หลังจากทัวร์นาเมนต์เพลย์ออฟ ส่วนในเดือนเมษายน ค.ศ. 2017 ที่รีกา เธอได้เข้าร่วมการแข่งหมากรุกสากลบุคคลหญิงชิงแชมป์ยุโรป 2017

ครั้นใน ค.ศ. 2018 อานาสตาสเซีย ซินิตซินา ชนะการแข่งหมากรุกสากลชิงแชมป์เอสโตเนียรุ่นอายุไม่เกิน 14 ปี และหมากรุกสากลยุวชนชิงแชมป์เอสโตเนียรุ่นอายุไม่เกิน 16 ปี

กระทั่งใน ค.ศ. 2021 เธอชนะการแข่งหมากรุกสากลหญิงชิงแชมป์เอสโตเนีย รวมถึงใน ค.ศ. 2022 เธอได้ชนะการแข่งหมากรุกสากลหญิงชิงแชมป์เอสโตเนียเช่นกัน ส่วนใน ค.ศ. 2023 เธอชนะการแข่งหมากรุกสากลหญิงชิงแชมป์เอสโตเนีย และได้เหรียญเงินในการแข่งหมากรุกสากลชิงแชมป์เอสโตเนียแบบไม่แบ่งเพศ

อนึ่ง ในเดือนสิงหาคม ค.ศ. 2023 อานาสตาสเซีย ซินิตซินา เป็นผู้หญิงที่ได้อันดับดีที่สุดในทัวร์นาเมนต์ "อา" (A) ของ "การแข่งหมากรุกสากลมหาวิทยาลัยเทคนิครีกา"

อ้างอิง
-------

1. ↑  Балтийский Издательский дом Инфоринг|Шахматы
2. ↑  14th EUROPEAN CHAMPIONSHIP – RAPID, U10-GIRLS
3. ↑  14th INDIVIDUAL EUROPEAN CHAMPIONSHIP – BLITZ, U10-GIRLS
4. ↑  Estonian Women Chess Championship 2016 Play-off tournament
5. ↑  Herzog, Heinz. "European Individual Women Chess Championship 2017". *Chess-Results.com*.
6. ↑  Estonian Girls U14 Chess Championships
7. ↑  Estonian Youth U16 Chess Championships
8. ↑  Estonian Women's Chess Championship 2021
9. ↑  Estonian Women's Chess Championship 2022
10. ↑  57. Ilmar Raua mälestusturniir males / Eesti meeste/open ja naiste meistrivõistlused 2023, Viljandi 02.07. - 09.07.
11. ↑  Eesti MV 2023 playoff
12. ↑  57th Ilmar Raud Memorial Tournament. Estonian Men's/Open, Women's, U20 and G20 Championships 2023
13. ↑  Riga Technical University Open 2023 - Tournament A

แหล่งข้อมูลอื่น
---------------

* แม่แบบ:Fide
* อานาสตาสเซีย ซินิตซินา player profile at Chessgames.com
* แม่แบบ:365Chess.com player
**โอ มัน-ซ็อก** (เกาหลี: 오만석) เป็นนักแสดงชาวเกาหลีใต้ มีชื่อเสียงจากการแสดงเป็นนักร้องข้ามเพศในละครเวทีเพลงร็อคเรื่อง *เฮดวิกแอนด์เดอะแองกรีอินช์* และขันทีคนสนิทของกษัตริย์ในละครย้อนยุคเรื่อง *บันทึกรักคิมชูซอน สุภาพบุรุษมหาขันที* อาชีพการแสดงของเขาครอบคลุมทั้งละครเวที ละครโทรทัศน์ และภาพยนตร์

อาชีพ
-----

### เริ่มต้นอาชีพนักแสดงละครเวที

โอ มัน-ซ็อกจบการศึกษาจาก School of Drama ที่มหาวิทยาลัยศิลปะแห่งชาติเกาหลี เขาแสดงละครเวทีเรื่องแรกคือเรื่อง *Faust* ในปี ค.ศ. 1999 หนึ่งในบทบาทที่โดดเด่นในช่วงแรก ๆ ของเขาคือการรับบทเป็น กงกิล ตัวตลกกะเทยที่กลายเป็นเป้าหมายความหลงใหลของย็อนซันกุนผู้ทรราชในละครเวทีเรื่อง Yi ซึ่งต่อมาถูกดัดแปลงเป็นภาพยนตร์ยอดนิยมในปี ค.ศ. 2005 คือภาพยนตร์เรื่องกบฏรักจอมแผ่นดิน เขาได้รับการยกย่องอย่างสูงจากการรับบทเป็นกงกิล โอได้รับรางวัลนักแสดงหน้าใหม่ยอดเยี่ยมจาก National Theatre Association of Korea สำหรับการแสดงครั้งแรกในปี ค.ศ. 2000 และเขาได้รับบทนี้อีกสี่ครั้งในปี 2001, 2003, 2006 และ 2010

### Hedwig and the Angry Inch

แต่เขากลายเป็นซูเปอร์สตาร์ละครเวทีในปี ค.ศ. 2005 เมื่อเขาได้รับเลือกให้แสดงเป็นนักร้องข้ามเพศชาวเยอรมันตะวันออกในการแสดงละครเพลงร็อคเรื่องแรกของเกาหลีเรื่อง *Hedwig and the Angry Inch* โอได้รับคำวิจารณ์ที่น่าประทับใจสำหรับการแสดงของเขา และทำให้เขาได้รับรางวัลนักแสดงนำชายยอดเยี่ยมจากงาน Korea Musical Awards หลังจากที่เปิดทำการแสดงไปแล้ว มีนักแสดงสี่คนที่สลับสับเปลี่ยนกันรับบทนำ ได้แก่ โอ, โช ซึง-อู, คิม ดา-ฮย็อน และซง ย็อง-จิน

อ้างอิง
-------

1. ↑  Park Jeong-seon (June 8, 2022). "오만석, MCN 기업 우쥬록스와 전속계약" [Man-seok Oh, exclusive contract with MCN company Ujurox] (ภาษาเกาหลี). Ilgan Sports. สืบค้นเมื่อ June 8, 2022 – โดยทาง Naver.
2. ↑  "School of Drama - Outstanding Alumni". *Korea National University of Arts*. คลังข้อมูลเก่าเก็บจากแหล่งเดิมเมื่อ 2014-05-08. สืบค้นเมื่อ 2013-07-31.
3. ↑  Joo, Sung-won (23 September 2003). "Joseon Dynasty Version of Gag Concert". *The Dong-a Ilbo*. สืบค้นเมื่อ 2013-07-31.
4. ↑  Chung, Ah-young (17 January 2010). "Yi to Mark 10th Anniversary". *The Korea Times*. สืบค้นเมื่อ 2013-07-31.
5. ↑  Kang, Sue-jean (12 April 2005). "The Musical *Hedwig* With Four Different Colors". *The Dong-a Ilbo*. สืบค้นเมื่อ 2013-07-31.
**โวดาโฟนพาร์ก** เป็นสนามกีฬาอเนกประสงค์ติดตั้งเก้าอี้ครบทุกที่นั่ง ตั้งอยู่ที่เขตเบชิกทัชในอิสตันบูล ประเทศตุรกี และเป็นสนามเหย้าของเบชิกทัชฌิมนัสติกคูลือบือ ตัวสนามถูกสร้างขึ้นบนพื้นที่ของสนามกีฬาอีโนนือ ซึ่งเป็นสนามเหย้าแห่งเก่าของสโมสร โวดาโฟนพาร์กมีความจุ 41,188 ที่นั่ง และเคยใช้จัดการแข่งขันยูฟ่าซูเปอร์คัพ 2019

โวดาโฟนพาร์กมีที่นั่งรับรองพิเศษ 144 ที่นั่ง และมีห้อง "1903 เลาจ์" ซึ่งรองรับได้ถึง 1,903 คน นอกจากนี้ ยังมี "อัฒจันทร์ 1903" ซึ่งจุคนได้ 636 ที่นั่ง ที่นั่งสำหรับบุคคลพิเศษในสนามติดตั้งระบบถ่ายทอดสดโทรทัศน์ ระบบโฆษณา และสารสนเทศผู้เล่น สนามกีฬาแห่งนี้มีภัตตาคารเนื้อที่ 2,123 ตารางเมตร, ภัตตาคารระเบียงเนื้อที่ 2,520 ตารางเมตร และที่จอดรถบุคคลพิเศษซึ่งรองรับได้ 600 คัน สนามแห่งนี้ถือเป็น 'สมาร์ทสเตเดียม' ซึ่งแฟนสามารถใช้เทคโนโลยีสเตเดียมวิชันและไวไฟความเร็วสูง ซึ่งเป็นความร่วมมือกับซิสโก

การทำลายสนามแห่งเก่าหรือสนามกีฬาอีโนนือ เริ่มต้นขึ้นเมื่อวันที่ 2 มิถุนายน ค.ศ. 2013 โดยยังคงเหลืออัฒจันทร์เอสกี อาชิก ซึ่งจะไม่ถูกทำลาย งบประมาณในการทำลายอยู่ที่ 80 ล้านยูโร ส่วนสนามแห่งใหม่ถูกออกแบบโดยสถาปนิกชาวเยอรมัน บึนยามิน เดอร์มัน โดยออกแบบให้สอดคล้องกับภูมิทัศน์ทางธรรมชาติและประวัติศาสตร์ของบอสฟอรัส

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2022-08-14. สืบค้นเมื่อ 2020-07-18.
2. ↑
3. ↑
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-03-22. สืบค้นเมื่อ 2020-07-18.
5. ↑  "Beşiktaş and Vodafone sign 15-year sponsorship contract worth $145 mln". hurriyetdailynews.com. 20 August 2013.
6. ↑
7. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2020-07-18.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **โวดาโฟนพาร์ก**

* เว็บไซต์ทางการ
* Vodafone Stadium at bjk.com.tr
**นายคอซีย์ มามุ** (เกิด 23 เมษายน พ.ศ. 2514) สมาชิกสภาผู้แทนราษฎรจังหวัดปัตตานี 1 สมัย

ประวัติ
-------

คอซีย์ มามุ เกิดเมื่อวันที่ 23 เมษายน พ.ศ. 2514 เป็นบุตรของนายบา่ราเฮง และ นางแมะสง สาและ สำเร็จการศึกษาระดับปริญญาตรี สาขาพัฒนาชุมชน จาก มหาวิทยาลัยราชภัฏสงขลา และ ระดับปริญญาโท รัฐประศาสนศาสตรมหาบัณฑิต สาข่าการปกครองท้องถิ่น จาก มหาวิทยาลัยขอนแก่น สมรสกับ นางรอมือละ มามุ มีบุตร 3 คน

งานการเมือง
-----------

คอซีย์ เข้าสู่งานการเมืองท้องถิ่น เริ่มตั้งแต่การเป็นสมาชิกสภาตำบลนาประดู่ และสมาชิกองค์การบริหารส่วนตำบลนาประดู่ ตามลำดับ จนกระทั่งมาดำรงตำแหน่งเป็นนายกองค์การบริหารส่วนตำบลนาประดู่ ตั้งแต่ พ.ศ. 2546 จนถึง พ.ศ. 2564 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ โดยเอาชนะมูฮำมัดอารีฟีน จะปะกิยา อดีต ส.ส.จากพรรคประชาชาติ และอับดุลบาซิม อาบู อดีต ส.ส.จากพรรคภูมิใจไทย

### สมาชิกสภาผู้แทนราษฎร

คอซีย์ มามุ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดปัตตานี สังกัดพรรคพลังประชารัฐ

เครื่องราชอิสริยาภรณ์
---------------------

* พ.ศ. ไม่ปรากฎ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)

อ้างอิง
-------

1. ↑  ผู้แทนหน้าใหม่ : คอซีย์ มามุ ส.ส.ปัตตานี พลังประชารัฐ ชู ‘พัฒนานำการเมือง’
**อนุสาวรีย์บรรจุศพอาเริสตันบับ** (คาซัค: Арыстанбаб кесенесі/Arystanbab kesenesı; รัสเซีย: Мавзолей Арыстанбаба) เป็นอนุสาวรีย์บรรจุศพตั้งอยู่ใกล้กับหมู่บ้านโฆฆัมในแคว้นเตอร์กิสถาน ประเทศคาซัคสถาน

โครงสร้างประกอบด้วยซุ้มโค้งกลางขนาดใหญ่และด้านหน้าอาคารซึ่งมีหออะษานประกอบ ภายในเป็นโต๊ะไว้ศพสองห้อง (two-chambered table-tomb) หรือที่เรียกว่ากูร์ฆานา ภายในบรรจุร่างของอาเริสตันบับและลูกศิษย์อีกสามคน คือ Hermet-Azyra, Karga-Baba และ Lashyn-Baba ส่วนโครงสร้างที่ใช้งานเป็นมัสยิดอยู่ในห้องอื่น ๆ ของอาคาร

ประวัติศาสตร์
-------------

ตำนานระบุว่าอะมีรเตมือร์เป็นผู้มีดำริให้ก่อสร้างมัสยิดขึ้นตรงจุดที่เป็นสุสานของอาฮ์เมียต ยาซาวีย์ อย่างไรก็ตาม ทุกครั้งที่มีการพยายามก่อสร้างจะล้มเหลวเสมอ คืนหนึ่งเตมือร์ฝันว่ามีผู้บอกให้เขาสร้างอาคารครอบสุสานของผู้วิเศษอาเริสตันบับก่อน ซึ่งคืออนุสาวรีย์บรรจุศพหลังนี้

อนุสาวรีย์บรรจุศพนี้สร้างขึ้นในราวคริสต์ศตวรรษที่ 14 โดยสร้างครอบสุสานของอาเริสตันบับ จากคริสต์ศตวรรษที่ 12 ต่อมามีการต่อเติมและก่อสร้างเรื่อยมาอีกยาวจนถึงศตวรรษที่ 18 เมื่อเกิดเหตุแผ่นดินไหวจนส่งผลให้โครงสร้างพังทลายลงมา จึงมีการแทนด้วยโครงสร้างสองโดม ค้ำยันด้วยเสาไม้แกะสลักสองเสา โครงสร้างที่ปรากฏในปัจจุบันส่วนใหญ่มากจากทศวรรษแรกของคริสต์ศตวรรษที่ 20 ยกเว้นเพียงเสาไม่แกะสลักซึ่งเป็นของเดิม

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **อนุสาวรีย์บรรจุศพอาเริสตันบับ**

1. 1 2 3 4  *KAZAKHSTAN THE LAND OF WONDERS*. Almaty: BW-KZ. 2009.
2. 1 2 3  "ARYSTAN BABA MAUSOLEUM". *inform.kz*. 2010-01-22. สืบค้นเมื่อ 10 May 2011.
3. ↑  Paul Brummell (2008). *Bradt Kazakhstan - Google Books*. ISBN 9781841622347. สืบค้นเมื่อ 10 May 2011.
4. ↑  "Arystan-Bab Mausoleum / Attractions / Портал visitkazakhstan.nur.kz". *visitkazakhstan.nur.kz*. 2011. คลังข้อมูลเก่าเก็บจากแหล่งเดิมเมื่อ 1 September 2011. สืบค้นเมื่อ 10 May 2011.

|  |  |
| --- | --- |
| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ | 
* İslâm Ansiklopedisi

 |
พันตำรวจโท **กานต์ เทียนแก้ว** เป็นอดีตสมาชิกสภาผู้แทนราษฎรแบบสัดส่วน เป็นอดีตผู้ก่อตั้งและหัวหน้าพรรคพลังประชาชน พรรคเงินเดือนประชาชน และเป็นแกนนำกลุ่ม นปช.ลำปาง

ประวัติ
-------

พันตำรวจโท กานต์ เทียนแก้ว เกิดเมื่อวันที่ 22 ตุลาคม พ.ศ. 2504 สำเร็จการศึกษาระดับมัธยมศึกษา จากโรงเรียนปรินส์รอยแยลส์วิทยาลัย จังหวัดเชียงใหม่ ระดับปริญญาตรีรัฐประศาสนศาสตร์ จากโรงเรียนนายร้อยตำรวจสามพราน

การทำงาน
--------

พันตำรวจโท กานต์ เทียนแก้ว เคยรับราชการตำรวจ ต่อมาเขาได้จัดตั้งพรรคการเมืองขึ้น มีชื่อว่า "พรรคพลังประชาชน" ในปี พ.ศ. 2541 โดยเขารับตำแหน่งหัวหน้าพรรคคนแรก ต่อมาลงสมัครรับเลือกตั้งในการเลือกตั้งผู้ว่าราชการกรุงเทพมหานคร พ.ศ. 2543 แต่ไม่ได้รับเลือกตั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งสมาชิกสภาผู้แทนราษฎรจังหวัดลำปาง แต่ไม่ได้รับเลือกตั้งเช่นกัน

กระทั่งในปี พ.ศ. 2550 เมื่อศาลรัฐธรรมนูญมีคำวินิจฉัยให้ยุบพรรคไทยรักไทย และสมาชิกพรรคไทยรักไทยจำนวนมากย้ายเข้ามาสังกัดพรรคพลังประชาชน ซึ่งขณะนั้นเขารับตำแหน่งประธานที่ปรึกษาพรรค จึงได้มีการปรับโครงสร้างการบริหารงานพรรค โดยเขาได้รับตำแหน่งรองหัวหน้าพรรค และลงสมัครรับเลือกตั้งสมาชิกสภาผู้แทนราษฎร แบบสัดส่วน ในนามพรรคพลังประชาชน ซึ่งเขาได้รับเลือกตั้งเป็นสมาชิกสภาผู้แทนราษฎรสมัยแรก ต่อมาในปี พ.ศ. 2551 ศาลรัฐธรรมนูญ มีคำวินิจฉัยให้ยุบพรรคพลังประชาชน และตัดสิทธิ์กรรมการบริหารพรรคเป็นเวลา 5 ปี ทำให้เขาถูกตัดสิทธิ์ทางการเมืองในครั้งนั้นด้วย

เครื่องราชอิสริยาภรณ์
---------------------

* พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)

อ้างอิง
-------

1. ↑  เสื้อแดงจัดพิธีสืบชะตา"แม้ว"ที่ลำปาง
2. ↑  ผลการเลือกตั้งผู้ว่าราชการกรุงเทพมหานคร จาก เก็บถาวร 2013-05-30 ที่ เวย์แบ็กแมชชีนกรุงเทพมหานคร
3. ↑  ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบสัดส่วน
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๔, ๑๘ ธันวาคม ๒๕๕๑

แหล่งข้อมูลอื่น
---------------


| ก่อนหน้า |  | กานต์ เทียนแก้ว |  | ถัดไป |
| --- | --- | --- | --- | --- |
| **ก่อตั้งพรรค** |  | **หัวหน้าพรรคพลังประชาชน** (30 ธันวาคม พ.ศ. 2541 – 29 มกราคม พ.ศ. 2546) |  | **สุภาพร เทียนแก้ว** |

| * ด
* ค
* ก
พรรคพลังประชาชน |
| --- |
| หัวหน้าพรรค | 
* กานต์ เทียนแก้ว
* สุภาพร เทียนแก้ว
* สมัคร สุนทรเวช
* สมชาย วงศ์สวัสดิ์ *(รักษาการ)*

 |  |
| เลขาธิการพรรค | 
* สุภาพร เทียนแก้ว
* ปิยะรัตน์ เทียนแก้ว
* สุรพงษ์ สืบวงศ์ลี

 |
| หัวข้อที่เกี่ยวข้อง | 
* พรรคไทยรักไทย
* บ้านเลขที่ 109
* พรรคเพื่อไทย
* พรรคภูมิใจไทย

 |
กร็อตเดฟอซโฟ-โมเนเยอร์ มูตีแยร์-โอต-ปีแยร์ (ประเทศฝรั่งเศส)
ลำแสงของดวงอาทิตย์ภายในโพรงของรอกกาอีลาบิสซู ฟอนดาเกลลี ฟันตีนา แคว้นปกครองตนเองซิซิลี
**ถ้ำวิทยา** (อังกฤษ: Speleology) คือการศึกษาทางวิทยาศาสตร์ของถ้ำและคุณลักษณะคาสต์, ภาพรวม, โครงสร้าง, คุณสมบัติทางกายภาพ, ประวัติ, รูปแบบชีวิต และกระบวนการโดยการก่อตัวขึ้น (การถือกำเนิดของถ้ำ) และเปลี่ยนไปตามกาลเวลา (ถ้ำสัณฐานวิทยา) นิยามศัพท์*ถ้ำวิทยา* บางครั้งใช้กับกิจกรรมสันทนาการของการสำรวจถ้ำ แต่นี้เป็นที่รู้จักมากขึ้นอย่างถูกต้องว่าเป็น*กิจกรรมสำรวจถ้ำ* (*caving* หรือ *potholing*) หรือ นิยามศัพท์อเมริกัน*การสำรวจถ้ำโดยผู้เข้าร่วม* (*spelunking*) ที่เลิกใช้แล้ว ถ้ำวิทยาและการสำรวจถ้ำมักเชื่อมต่อ เนื่องจากทักษะทางกายภาพที่จำเป็นสำหรับการศึกษา*ในแหล่งกำเนิด*จะเหมือนกัน

ถ้ำวิทยาเป็นสาขาวิชาข้ามสาขา ที่รวมความรู้ด้านเคมี, ชีววิทยา, ธรณีวิทยา, ฟิสิกส์, อุตุนิยมวิทยา และวิชาเขียนแผนที่ เพื่อพัฒนาภาพเหมือนของถ้ำ และระบบการพัฒนาที่ซับซ้อน

ขอบเขตอื่นของวิทยาศาสตร์ถ้ำ
---------------------------

นักถ้ำวิทยายังทำงานร่วมกับนักโบราณคดีในการศึกษาซากปรักหักพังใต้ดิน, อุโมงค์, ท่อน้ำทิ้งและท่อระบายน้ำ เช่น ปากทางเข้าและทางออกต่าง ๆ ของโกลอากาแมกซิมา ในกรุงโรม

อ้างอิง
-------

1. ↑  Bennett, Paul (July 2006), *Rome's Ruins*, National Geographic Magazine, คลังข้อมูลเก่าเก็บจากแหล่งเดิมเมื่อ 2008-01-20, สืบค้นเมื่อ 2009-05-03

แหล่งข้อมูลอื่น
---------------

* National Speleological Society
* The Virtual Cave, an online guide to speleothems
* Biospeleology; The Biology of Caves, Karst, and Groundwater, by Texas Natural Science Center, the University of Texas at Austin and the Missouri Department of Conservation
* Speleogenesis Network, a communication platform for physical speleology and karst science research
* National Cave Research and Protection Organization, India
* cave-biology.org Cave biology, biospeleology in India
* Cave Biota; an evolving "webumentary", sponsored by Hoosier National Forest and Indiana Karst Conservancy
* IJS – Home Page (International Journal of Speleology) (in English, Italian, French, German, and Spanish)
* Caving News เก็บถาวร 2015-12-12 ที่ เวย์แบ็กแมชชีน, Daily news and articles on caves, caving, speleology, karst and other information for cavers.
**อินเทอร์เฟซระบบปฏิบัติการแบบพกพา** หรือ **พอสิกส์** (**Portable Operating System Interface** หรือ **POSIX** ; IPA: /ˈpɒz.ɪks/  ) เป็นกลุ่มของมาตรฐาน ที่กำหนดโดยสถาบันวิชาชีพวิศวกรไฟฟ้าและอิเล็กทรอนิกส์เพื่อรักษาความเข้ากันได้ระหว่าง ระบบปฏิบัติการ พอสิกส์กำหนดทั้งระบบและเอพีไอระดับผู้ใช้ พร้อมด้วยเชลล์บรรทัดคำสั่งและอินเทอร์เฟซยูทิลิตี้ สำหรับความเข้ากันได้ของซอฟต์แวร์ (ความสามารถในการพกพา) กับระบบปฏิบัติการแบบยูนิกซ์และระบบปฏิบัติการอื่น ๆ  พอสิกส์ยังเป็น เครื่องหมายการค้าของ IEEE อีกด้วย  พอสิกส์มีวัตถุประสงค์เพื่อใช้โดยทั้งนักพัฒนาแอปพลิเคชันและระบบ

ชื่อ
----

กลุ่มของมาตรฐานพอสิกส์ถูกกำหนดให้เป็น **IEEE 1003** และหมายเลขมาตรฐาน ISO/IEC คือ ISO / IEC 9945

มาตรฐานนี้เกิดขึ้นจากโครงการที่เริ่มต้นในปี 1984 โดยต่อยอดงานจากกิจกรรมที่เกี่ยวข้องในสมาคม */usr/group*  Richard Stallman แนะนำชื่อพอสิกส์ให้กับ IEEE แทนที่จะเป็น *IEEE-IX* เดิม คณะกรรมการพบว่าสามารถออกเสียงและจดจำได้ง่ายกว่าจึงนำมันมาใช้

อ้างอิง
-------

1. 1 2 3 4  "POSIX.1 FAQ". The Open Group. 13 June 2020. สืบค้นเมื่อ 20 February 2023.
2. ↑  "Introduction". *The Open Group Base Specifications Issue 7, 2018 edition*. สืบค้นเมื่อ 22 July 2021.
3. ↑  "JimIsaak - POSIX Impact". *sites.google.com* (ภาษาอังกฤษแบบอเมริกัน). สืบค้นเมื่อ 15 September 2022.
4. ↑  "The origin of the name POSIX". 2011. สืบค้นเมื่อ 28 September 2013.
**เฝิง ยิงฉี** (จีน: 馮英騏; อังกฤษ: Fung Ying Ki) เป็นนักกีฬาฟันดาบบนรถวีลแชร์ในกีฬาพาราลิมปิกจากเขตการปกครองพิเศษฮ่องกง ประเทศจีน ในพาราลิมปิกฤดูร้อน 2000 เขาชนะการแข่งขันโดยได้รับเหรียญทองสามรายการในประเภทชายเดี่ยวฟอยล์, ทีมฟอยล์ และเดี่ยวเซเบอร์ และได้รับเหรียญทองแดงในประเภททีมเซเบอร์ สี่ปีต่อมาที่เอเธนส์พาราลิมปิก เขาชนะการแข่งขันโดยได้รับเหรียญทองสองรายการในประเภทชายเดี่ยวฟอยกับทีมเซเบอร์ และหนึ่งเหรียญเงินในประเภททีมฟอยล์

เฝิงได้สูญเสียการใช้ขาได้ตามปกติตั้งแต่ครั้งยังเด็กเนื่องจากติดไวรัสซึ่งได้ทำลายไขสันหลังของเขา (โรคกระดูกสันหลังอักเสบเฉียบพลันใน ค.ศ. 1994 ด้วยภาวะอัมพาตของร่างกายส่วนล่าง) ในวัย 15 ปี เขาเริ่มฝึกกีฬาฟันดาบบนรถวีลแชร์ที่สถาบันฝึกอบรมระดับชาติของฮ่องกง (Hong Kong Sports Institute) หลังจากพาราลิมปิกฤดูร้อน 2004 สิ้นสุดลง เขาได้ฟื้นความสามารถในการเดินและวางมือจากกีฬาฟันดาบ

ในเดือนที่มีการจัดพาราลิมปิกฤดูร้อน 2008 ในปักกิ่ง เฝิงได้เป็นโค้ชให้กับโทโยอากิ ฮิซากาว่า ซึ่งเป็นนักกีฬาฟันดาบบนรถวีลแชร์ชาวญี่ปุ่น ในช่วงการเตรียมตัวก่อนแข่ง

การศึกษา
--------

เฝิง ยิงฉี ได้ศึกษาในวิทยาลัยซาเถียนซูเจ้อกง (沙田蘇浙公學) ในช่วงต้นปี และได้รับวุฒิปริญญาตรีเกียรตินิยมในสาขาพลศึกษาและการจัดการนันทนาการจากมหาวิทยาลัยฮ่องกงแบบติสต์ (香港浸會大學) และได้รับปริญญาโทสาขาชีวกลศาสตร์การกีฬาจากมหาวิทยาลัยเนชั่นแนลไทวานนอร์มอล (國立臺灣師範大學) ปัจจุบันเขาสมัครเข้าศึกษาต่อในระดับปริญญาเอกที่ภาควิชาศัลยกรรมกระดูกและวิทยาการการบาดเจ็บ คณะแพทยศาสตร์ มหาวิทยาลัยไชนีสออฟฮ่องกง (香港中文大學)

ในค.ศ. 2010 ช่วงฤดูร้อน เฝิง ยิงฉี ได้รับรางวัลโพสท์เกรดูเอท ทราเวล จากชมรมระหว่างประเทศว่าด้วยชีวกลศาสตร์ในการกีฬา (International Society on Biomechanics in Sports) และเขายังเป็นสมาชิกคณะกรรมการของสมาคมเวชศาสตร์การกีฬาและวิทยาศาสตร์การกีฬาของฮ่องกง ตั้งแต่ค.ศ. 2010 จนถึงปัจจุบัน โดยมีงานวิจัยที่สนใจได้แก่: ระบบการจัดหมวดหมู่ในกีฬาพาราลิมปิก, การแบ่งกลุ่มข้อมูล, การจำลองด้วยคอมพิวเตอร์, เทคโนโลยีอุปกรณ์กีฬา (SET), กลศาสตร์ของกล้ามเนื้อ และการวิเคราะห์การเคลื่อนที่ในกีฬา

หนังสืออ่านเพิ่ม
----------------

* **Fung YK**, Chow BC, Fong DTP, Chan KM (2010). A kinematic analysis of trunk ability in wheelchair fencing: a pilot study. เก็บถาวร 2011-07-19 ที่ เวย์แบ็กแมชชีน In Proceedings of XXVIII International Conference on Biomechanics in Sports (pp. 126-129), Marquette, USA. [Jul 19-23, 2010].
* **Fung YK**, Chan KM (2010). Functional ability between different categories of wheelchair fencer. In Proceedings of The 3rd HKASMSS Student Conference on Sport Medicine, Rehabilitation and Exercise Science (pp. 21-22), Hong Kong, China. [Jun 19, 2010].
* **Fung YK**, Shiang TY, Huang CF (2008). Kinetic analysis to poweriser (An energy storage and return spring device) เก็บถาวร 2011-07-19 ที่ เวย์แบ็กแมชชีน. In Proceedings of XXVI International Conference on Biomechanics in Sports, (pp. 366-369), Seoul, Korea. [Jul 14-18, 2008].

อ้างอิง
-------

1. 1 2 3 4  "Wheelchair fencer has high Olympic hopes". *Yomiuri Shimbun*. 2008-08-05. สืบค้นเมื่อ 2008-09-02. [*ลิงก์เสีย*]
2. ↑  "Athletes back to hero's welcome". *South China Morning Post*.
3. ↑  "Japan Wheelchair Fencing Association". *Japan Wheelchair Fencing Association*. 2010. คลังข้อมูลเก่าเก็บจากแหล่งเดิมเมื่อ 2010-10-08. สืบค้นเมื่อ 2010-09-08. (ญี่ปุ่น)